Keir Starmer

Keiras Rodnis Starmeris (, g. ) – Jungtinės Karalystės politikas, nuo 2024 m. liepos 5 d. Jungtinės Karalystės ministras pirmininkas. Nuo 2015 m. Bendruomenių rūmų narys. Nuo 2020 m. Jungtinės Karalystės leiboristų partijos lyderis, ir iki paskyrimo į ministro pirmininko pareigas – opozicijos lyderis.

Starmeris gimė Londone, užaugo Saryje. Nuo pat jaunystės buvo politiškai aktyvus. Būdamas 16 metų amžiaus prisijungė prie Leiboristų partijos jaunųjų socialistų politinės organizacijos. 1985 m. baigė teisės studijas Lidso universitete. 1986 m. baigė podiplomines civilinės teisės studijas Oksfordo universitete. Teisininko karjeros pradžioje daugiausiai dirbo teisinės gynybos srityje baudžiamosiose bylose. Vėliau dirbo žmogaus teisių patarėjų Šiaurės Airijos policijos tarnyboje. 2002 m. paskirtas karalienės teisininku. 2008–2013 m. generalinės prokuratūros direktorius. 2014 m. už nuopelnus baudžiamosios teisės srityje buvo įšventintas į riterius ir gavo sero titulą.Keir Starmer. Britannica Online Encyclopedia. Nuoroda tikrinta 2024-07-27.

Starmeris 2015 m. buvo išrinktas į Jungtinės Karalystės Parlamento Bendruomenių rūmus. 2016 m. svarstant Jungtinės Karalystės pasitraukimą iš Europos Sąjungos, palaikė siekį likti bendrijoje. Po 2019 m. Leiboristų partijos pralaimėjimo eiliniuose rinkimuose tapo Leiboristų partijos lyderiu. Parlamente užėmė opozicijos lyderio poziciją. Starmeris pasuko Leiboristų partiją į politinę centro kairę.

Starmerio vadovaujama Leiboristų partija didele balsų persvara laimėjo 2024 metais vykusius eilinius rinkimus, tokiu būdu nutraukdama 14 metų trukusį Konservatorių partijos valdymą.Starmer pledges to ‘reset’ Britain as Labour takes over after 14 years of Conservative rule. CNN. Nuoroda tikrinta 2024-07-27.

 Išnašos 

Kategorija:Jungtinės Karalystės premjerai
Kategorija:Jungtinės Karalystės teisininkai
Kategorija:Jungtinės Karalystės Parlamento nariai